Kuntopyörissä on pääsääntöisesti aina säädettävissä satulan ja tangon korkeus. Halvimmissa malleissa säädöt yleensä rajoittuvat tähän, mutta keskihintaisia pyöriä voi yleensä säätää myös satulan ja tangon etäisyyttä. Vauhtipyörän vastusta säädetään mallista riippuen joko manuaalisesti tai sähköisesti. Laadukkaissa malleissa on monia erilaisia toimintoja ja harjoitusohjelmia. Toimintoja ohjataan kuntopyörän näytöltä. Tavallisesti nopeus- ja matkamittarit löytyvät melkein kaikista malleista, mutta lisäksi on saatavana mm. kalorinkulutusta, sykettä, tehoa ja harjoitusaikaa seuraavat ominaisuudet. Edistyksellisimmät kuntopyörät ovat yhdistettävissä myös erilaisiin mobiilisovelluksiin, joilla voi seurata omaa kehitystään. Mallikohtaisesti saatavilla on myös kokoontaitettavia kuntopyöriä, jotka on helppo laittaa sängyn alle tai komeroon säilytykseen. Taitettava tai pieni kuntopyörä on hyvä valinta, kun ylimääräistä tilaa ei ole käytössä kotona. Kerrostalossa kannattaa huomioida äänet ja valita ominaisuuksiltaan hiljainen kuntopyörä.